Obavijest kandidatima prijavljenim na natječaj za tajnika

Obavještavaju se kandidati koji su se prijavili na Natječaj za izbor radnika za radno mjesto **tajnika**, koji je objavljen 24. veljače 2015. godine na mrežnim stranicama Hrvatskog zavoda za zapošljavanje, oglasnoj ploči Hrvatskog zavoda za zapošljavanje, mrežnim stranicama i oglasnoj ploči Srednje škole Marka Marulića Slatina da će se provjera znanja i sposobnosti kandidata održati **u informatičkoj učionici Srednje škole Marka Marulića Slatina, Trg Ruđera Boškovića 16, dana 05. ožujka 2015. godine s početkom u 13,00 sati.**

Provjera obuhvaća provjeru znanja i sposobnosti, poznavanje propisa bitnih za obavljanje poslova tajnika.

Nakon testiranja provest će se intervju.

Kandidati koji pristupe provjeri znanja i sposobnosti dužni su predočiti osobnu iskaznicu radi identifikacije.

Ako kandidat/kinja ne pristupi provjeri znanja i sposobnosti, smatra se da je prijava na natječaj povučena.

Pravni izvori za pripremanje kandidata za provjeru znanja i sposobnosti su sljedeći:

1. Zakon o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 5/12., 16/12., 86/12., 126/12.-pročišćeni tekst, 94/13. i 152/14.).
2. Temeljni kolektivni ugovor za službenike i namještenike u javnim službama („Narodne novine“ broj 141/12.).
3. Dodatak I i Dodatak II Temeljnom kolektivnom ugovoru za službenike i namještenike u javnim službama („Narodne novine“ broj 141/12. i 150/13.).
4. Kolektivni ugovor za zaposlenike u srednjoškolskim ustanovama („Narodne novine“ broj 72/14.).
5. Zakon o radu („Narodne novine“ broj 93/14.).
6. Pravilnik o izradbi i obrani završnog rada („Narodne novine“ broj 118/2009).
7. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi („Narodne novine“ broj 2/11.)

Provjeru će provoditi Povjerenstvo za provjeru znanja i sposobnosti kandidata.

Ova obavijest objavljuje se na mrežnim stranicama i oglasnoj ploči škole.

Povjerenstvo za provjeru sposobnosti kandidata